Skáldsagan Mrs. McGinty‘s Dead eftir Agöthu Christie í þýðingu Ragnars . Frú McGinty finnst látin á heimili sínu og leigjandi hennar er handtekinn , leiddur fyrir rétt og sakfelldur fyrir morðið . Lögreglumaðurinn , sem rannsakaði ódæðisverkið , er þó ekki viss um að leigjandinn hafi í raun framið morðið og fær Hercule Poirot í lið með sér . Upphefst þá mikið kapphlaup við tímann enda þarf Poirot að komst til botns í málinu áður en leigjandinn verður tekinn af lífi fyrir glæp sem hann kann að vera saklaus af . Úr bókinni : Spence aðstoðaryfirlögregluþjónn leit upp . Hann var rjóðari í framan en áður . Hann var dæmigerður sveitamaður , sviplítill og dulur með kænstkulegt en heiðarlegt augnaráð . Þetta var maður með ákveðna siðferðisvitund og hafði aldrei efast um sjálfan sig eða efast um hvað væri rétt eða rangt . „ Ég hef verið lengi í lögreglunni , “ sagði hann . „ Ég hef mikla reynslu af hinu og þessu og er fullfær um að dæma fólk . Á ferlinum hef ég fengist við morðmál – sum mjög einföld , en önnur flóknari . Þú kannast við eitt þeirra , herra Poirot … “ Poirot kinkaði kolli . „ Það var flókið . Án þín hefðum við ef til vill ekki séð ljósið . En við gerðum það og það var enginn vafi . Það sama gilti um hin málin sem þú þekkir ekki . Til dæmis Whistler , hann fékkm akleg málagjöld . Svo voru það piltarnir sem skutu Guterman gamla . Síðan Verall og arsenikið hans . Tranter slapp – en hann var þrælsekur . Frú Courtland , hún var heppin . Maðurinn hennar var andstyggilegur og siðspilltur náungi og kviðdómurinn sýknaði hana þess vegna . Tilfinningarnar réðu , ekki réttlætið . Maður verður að sætta sig við að slíkt gerist öðru hverju . Stundum skortir sönnunargögn , stundum lætur fólk tilfinningarnar stjórna sér og stundum tekst morðingjum að blekkja kviðdóminn . Það gerist þó ekki oft , en það kemur fyrir . Stundum nær verjandinn að beita klókindum eða þá að sækjandinn tekur ranga stefnu . Ó , já , ég hef séð þetta allt . En … en … “ Spence lagði áherslu á orð sín með vísifingrinum . „ Ég hef aldrei séð saklausan mann hengdan . Það vil ég ekki sjá , herra Poirot , “ sagði Spence og bætti svo við . „ Ekki í þessu landi ! “